กระทรวงสาธารณสุข เตรียมดีเดย์ Big Cleaning Week ป้องกันไวรัสโคโรนาสายพันธุ์ใหม่ 2019 พร้อมกันทั่วประเทศพรุ่งนี้
กระทรวงสาธารณสุข เตรียมดีเดย์ Big Cleaning Week ป้องกันไวรัสโคโรนาสายพันธุ์ใหม่ 2019 พร้อมกันทั่วประเทศพรุ่งนี้นพ.ทวีศิลป์ วิษณุโยธิน โฆษกกระทรวงสาธารณสุข แถลงสถานการณ์ประจำวัน กรณีโรคปอดอักเสบ จากไวรัสโคโรนา สายพันธุ์ใหม่ 2019 ว่า ขณะนี้ยืนยันสถานการณ์ในไทยยังคงที่ แม้จะมีผู้เข้าเกณฑ์สอบโรคเพิ่ม รวมมียอดสะสมขณะนี้ 485 ราย แต่ส่วนใหญ่พบเป็นไข้หวัดใหญ่ ยังไม่มียืนยันป่วยเพิ่ม จำนวนผู้ป่วยยืนยะนในไทยยังคงที่ 19 ราย ซึ่งหายและกลับบ้านไปแล้ว 8 ราย อย่างไรก็ตามในวันพรุ่งนี้ นพ.สุขุม กาญจนพิมาย ปลัดกระทรวงสาธารณสุข จะประชุมวิดิโอคอนเฟอร์เรนซ์กับนายแพทย์สาธารณสุขจังหวัดและผู้อำนวยการโรงพยาบาลศูนย์ โรงพยาบาลทั่วไป ทั่วประเทศเริ่มต้นรณรงค์สัปดาห์ทำความสะอาดครั้งใหญ่ (Big Cleaning Week) เบื้องต้นจะเน้นเฝ้าระวัง 7 พื้นที่หลัก ที่ต้องให้ความสำคัญ ดูแลป้องกันพิเศษ ได้แก่ สถานที่ราชการ รถขนส่งวาธารณะทั้งรถแท๊กซี่ รถเมล์ ขสมก. รถตู้ประจำทาง รถไฟฟ้าทั้ง BTS และ MRT ร้านอาหาร โรงแรม และปั๊มน้ำมัน